12.5.2023
(15)
DA
Den Europæiske Unions Tidende
L 127/3
Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfattede perioden fra 1. januar 2018 til udgangen af den nuværende undersøgelsesperiode (»den betragtede periode«). 2.
DEN UNDERSØGTE VARE, DEN PÅGÆLDENDE VARE OG SAMME VARE
2.1.
Den undersøgte vare i udløbsundersøgelsen og den delvise interimsundersøgelse (16)
Den undersøgte vare er garn med høj styrke af polyestere (»HTYP«), ikke i detailsalgsoplægninger, herunder monofilamenter af finhed under 67 decitex (herunder ikke sytråd og Z-snoet flertrådet eller kabelslået garn, beregnet til fremstilling af sytråd, klar til farvning og til slutbehandling, løst omviklet en perforeret plastikspole), i øjeblikket henhørende under KN-kode ex 5402 20 00 (Taric-kode 5402 20 00 10) (»den undersøgte vare«).
KN- og Taric-koderne angives kun til orientering, uden at det berører en senere ændring i toldklassificeringen.
(17)
HTYP anvendes til en række forskellige formål såsom forstærkning af dæk, brede tekstiler, sikkerhedsseler, airbags, tovværk, net og en række industrielle anvendelsesformål. 2.2.
Den pågældende vare
(18)
Den vare, der er omfattet af udløbsundersøgelsen og den delvise interimsundersøgelse, er den undersøgte vare med oprindelse i Kina. 2.3.
Samme vare
(19)
Undersøgelserne viste, at følgende varer har samme grundlæggende fysiske, kemiske og tekniske egenskaber og samme grundlæggende anvendelsesformål: — den pågældende vare — den undersøgte vare, der fremstilles og sælges på hjemmemarkedet i Kina, og — den undersøgte vare, der fremstilles og sælges i Unionen af EU-erhvervsgrenen.
(20)
Disse varer anses derfor for at være samme vare, jf. grundforordningens artikel 1, stk. 4. 3.
UDLØBSUNDERSØGELSE
3.1.
Interesserede parter og stikprøveudtagning (21)
I indledningsmeddelelsen om udløbsundersøgelsen opfordrede Kommissionen interesserede parter til at kontakte den med henblik på at deltage i undersøgelsen.
Kommissionen underrettede derudover udtrykkeligt ansøgeren, kendte EU-producenter, producenter i Kina, importører og brugere i Unionen, som den vidste, var berørt, og de kinesiske myndigheder om indledningen af udløbsundersøgelsen og opfordrede dem til at deltage i undersøgelsen.
(22)
Alle interesserede parter fik lejlighed til at fremsætte bemærkninger til indledningen af undersøgelsen og til at anmode om at blive hørt af Kommissionen og/eller høringskonsulenten i handelsprocedurer.
(23)
I indledningsmeddelelsen anførte Kommissionen, at den eventuelt ville udtage en stikprøve af interesserede parter i henhold til grundforordningens artikel 17.
3.1.1.
Stikprøveudtagning af EU-producenter
(24)
Kommissionen anførte i sin indledningsmeddelelse om udløbsundersøgelsen, at den havde udtaget en foreløbig stikprøve bestående af seks EU-producenter.
Kommissionen udtog stikprøven på grundlag af produktions- og salgsmængder under hensyntagen til producenternes geografiske beliggenhed.
Stikprøven bestod af tre EU-producenter.
De stikprøveudtagne EU-producenter tegnede sig for mere end 50 % af den beregnede samlede EU-produktion og EU-salgsmængde af samme vare.
I overensstemmelse med grundforordningens artikel 17, stk.
2, opfordrede Kommissionen de interesserede parter til at fremsætte bemærkninger til den foreløbige stikprøve.
Ingen interesserede parter fremsatte bemærkninger til den foreløbige stikprøve, som blev bekræftet som den endelige stikprøve.
Stikprøven er repræsentativ for EU-erhvervsgrenen.